વર્ષ-૧૯૯૬માં સંઘપરિવાર અને તત્કાલીન ભાજપ-એનડીએના વડાપ્રધાન અટલ બિહારી વાજપેયી વચ્ચે ઉપરોક્ત ત્રણ મુદ્દા અંગે વૈચારિક ઘર્ષણ થયું હતું, પરંતુ ઉદાર મતવાદી વાજપેયીએ સોય ઝાટકીને સ્પષ્ટ શબ્દોમાં ઇનકાર કરતાં કહ્યું હતું કે રામમંદિર નિર્માણનો એજન્ડા એનડીએની મોરચા સરકારના કોમન મિનિમમ પ્રોગ્રામના ભાગરૂપે સામેલ કરાયો નથી, માટે તેમની સરકાર રામમંદિરના નિર્માણની દિશામાં કોઈ નક્કર કદમ નહીં ઉઠાવે.